Hamilton az élen, a McLaren gondokkal kezdte a teszteket — F1VILÁG
2018. március 21., szerda, 09:35
2017.02.27., hétfő, 17:20 BarcelonaLewis HamiltonMcLarenMercedesRed Bull
A Mercedes versenyzője, Lewis Hamilton zárta az élen a Forma-1-es csapatok barcelonai tesztjének nyitónapját. A brit mögött 1 tizeddel lemaradva Sebastian Vettel végzet másodikként.
A Mercedes színeiben Valtteri Bottas kezdte meg a hétfői napot Barcelonában, a finn összesen 79 kört tett meg a W08-as kódjelet viselő modellel, melynek volánját délutánra átadta Lewis Hamiltonnak.
Hamilton az ebédszünetet követően már egy cápauszonnyal felszerelt Mercedesszel kezdte meg a munkát, mai legjobbját azonban ezen motorborítás nélkül futotta meg.
A háromszoros világbajnok legjobbja 1 perc 21,765 másodperc lett – ez mintegy 3 másodperccel jobb, mint az a köridő, amelyet Sebastian Vettel ért el a 2016-os előszezon első tesztnapján.
A Mercedes versenyzője egyébként a Pirelli lágy abroncsait használva futotta legjobbját.
Hamiltontól mindössze 113 ezredmásodperccel maradt le Sebastian Vettel a közepes keverékű gumikkal. A német a maga 128 körével a nap legszorgalmasabbja volt.
Mégsem a Ferrari, hanem a Mercedes volt a legproduktívabb ma, hiszen Bottas és Hamilton összesen 152 kört tettek meg az új Ezüstnyíllal.
A Williams versenyzője, Felipe Massa lett a harmadik, őt Kevin Magnussen követte a negyedik helyen. A dán versenyző napja nem indult túl jól, hiszen még délelőtt a gumifalnak ütközött autójával – igaz, annak csak az orrkúpja sérült meg a balesetben.
The Haas #VF17 comes home from work. pic.twitter.com/8GxRSYeuPK
Egy akkumulátorral kapcsolatos probléma miatt a tesztnap nagy részét a garázsban töltötte Daniel Ricciardo, délután azonban lehetősége volt a körözésre, így végül 50-szer mehetett körbe a katalán aszfaltcsíkon.
Az ausztrál legjobb ideje az ötödik helyre volt elegendő, bő 1 tizeddel volt gyorsabb Bottasnál.
A hetedik Sergio Pérez, a nyolcadik Carlos Sainz, míg a kilencedik Nico Hülkenberg lett.
Fernando Alonso és a McLaren számára nem a várakozásoknak megfelelően alakult az év első tesztnapja: a spanyol délelőtt mindössze 1 installációs kört tudott megtenni az olajrendszer meghibásodása miatt.
A probléma azonosítása és megoldása időigényes folyamat volt, így a kétszeres világbajnok csak késő délután tudott ismét pályára gurulni. Végül 29 megtett körrel a kilencedik helyen zárta a napot, megelőzve Marcus Ericssont.
Címkék: BarcelonaLewis HamiltonMcLarenMercedesRed Bull
Bottas: Teljesen mások az idei autók
Képgaléria: A legszebb fotók az első F1-es tesztnapról
79 kört tett meg a Mercedes 2017-es versenyautójával a német istálló újonnan szerződtetett versenyzője, Valtteri Bottas. 79 kört tett meg…